
3 Νοεμβρίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 3865 


ΑΠΟΦΑΣΕΙΣ 

Αριθμ. 76101/27549 

Έγκριση του Οργανισμού Εσωτερικής Υπηρεσί¬ 
ας του Ν.Π.Δ.Δ. "Ανθοκομική Έκθεση Δήμου Κη¬ 
φισιάς". 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξειςτων άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης - Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21/Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις του άρθρου 103 του ν. 3852/2010 
"Σύσταση - Συγχώνευση νομικών προσώπων δημοσίου 
δικαίου". 

5. Τις διατάξεις του άρθρου 10 του ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α728.6.2007). 

6. Τις διατάξεις των άρθρων 87, 88, 89, 90 και 99 του 
ν. 3584/2007 «Κύρωση του Κώδικα Κατάστασης Δημοτι¬ 
κών και Κοινοτικών Υπαλλήλων» (ΦΕΚ 143/Α728.6.2007) 
όπως έχουν αντικατασταθεί από τις παρ. 4,5,6 του άρ¬ 
θρου 29 του ν. 4369/2016 (ΦΕΚ 33/27.2.2016 τ.Α'). 

7. Τις διατάξεις του άρθρου 1 του ν. 3839/2010 και της 
παρ. 1 δ του άρθρου 51 του ν. 3905/2010. 

8. Τις διατάξεις του άρθρου 33 παρ. Ια και 1β του 
ν. 4024/2011 (ΦΕΚ 226/Α727.10.2011). 

9. Την παρ. 3, του άρθρου 54 του ν. 4178/2013. 


10. Τις διατάξεις του άρθρου 33 του ν. 4024/2011 (ΦΕΚ 
226/Α 727.10.2011). 

11. Την υπ' αριθμ. ΔΙΔΑΔ/Φ.35.23/1288/οικ.8652/ 
16.4.2010 εγκύκλιο της Γενικής Γραμματείας Δημόσιας 
Διοίκησης και Ηλεκτρονικής Διακυβέρνησης. 

12. Την υπ'αριθμ. 21/1997 απόφαση του Διοικητικού 
Συμβουλίου της ΑνθοκομικήςΈκθεσης Δήμου Κηφισιάς 
περί ψήφισης του ΟΕΥ του. 

13. Την υπ' αριθμ. 435/1997 απόφαση του Δημοτικού 
Συμβουλίου Ανθοκομικής Έκθεσης Κηφισιάς με την 
οποία εκφράζει την σύμφωνη γνώμη του για την 21/1997 
απόφαση του Διοικητικού Συμβουλίου της Ανθοκομικής 
Έκθεσηςτου Δήμου Κηφισιάς. (ΦΕΚ 1198/Β731.12.1997). 

14. Την υπ'αριθμ. οικ.36281/4.8.2011 απόφαση του 
Υπουργείου Εσωτερικών (ΦΕΚ 1765/Β /5.8.2011) περί 
διατήρησης αυτοτελών Νομικών Προσώπων Δημοσίου 
Δικαίου Δήμων. 

15. Την υπ' αριθμ. 7/2017 απόφαση του Διοικητικού 
Συμβουλίου του ΝΠΔΔ με την επωνυμία «Ανθοκομική 
Έκθεση Δήμου Κηφισιάς», περί τροποποίησης του Ορ¬ 
γανισμού Εσωτερικής Υπηρεσίας του εν λόγω Ν.Π.Δ.Δ.. 

16. Την υπ' αριθμ. 48/2017 απόφαση του Δημοτικού 
Συμβουλίου του Δήμου Κηφισιάς περί Έγκρισης της 
αριθμ. 7/2017 απόφασης του Διοικητικού Συμβουλίου 
του Νομικού Προσώπου με την επωνυμία «Ανθοκομική 
Έκθεση Δήμου Κηφισιάς» που αφορά την τροποποίηση 
του Οργανισμού Εσωτερικής Υπηρεσίας του αναφερό- 
μενου νομικού προσώπου. 

17. Την θετική γνωμοδότηση του Δ' Υπηρεσιακού 
Συμβουλίου Αττικής υπέρ της έγκρισης της υπ' αριθμ. 
7/2017 απόφαση του Δ.Σ. του αναφερόμενου Ν.Π.Δ.Δ. 
όπως διατυπώθηκε στο υπ'αριθμ. 7/2017 πρακτικό του. 

18. Την υπ' αριθμ. 1183/5.9.2017 βεβαίωση οικονο¬ 
μικών υπηρεσιών ως προς τη δαπάνη που θα βαρύνει 
τους ΚΑ των οργανικών θέσεων κατά υπηρεσία στον 
προϋπολογισμό του Ν.Π.Δ.Δ. για το οικονομικό έτος 2017 
και για κάθε ένα από τα επόμενα έτη. 

19. Την οικ. 45873/17114/1.6.2017 (ΦΕΚ 2055/Β7 
14.6.2017) απόφαση του Συντονιστή Αποκεντρωμένης 
Διοίκησης Αττικής, περί μεταβίβασης δικαιώματος υπο- 
γραφής. 

Για τους λόγους αυτούς, αποφασίζουμε: 

Εγκρίνεται η υπ'αριθμ. 7/2017 απόφαση του Διοικη¬ 
τικού Συμβουλίου του Ν.Π.Δ.Δ. με την επωνυμία «Ανθο- 

κομική Έκθεση Δήμου Κηφισιάς», περί τροποποίησης 
του Οργανισμού Εσωτερικής Υπηρεσίας του εν λόγω 
Ν.Π.Δ.Δ. ο οποίος έχει ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ 

ΤΟΥ ΝΟΜΙΚΟΥ ΠΡΟΣΩΠΟΥ 

Άρθρο Ιο 

Διάρθρωση υπηρεσιών 

Οι Υπηρεσίες του Νομικού Προσώπου «Ανθοκομική 
Έκθεση Δήμου Κηφισιάς» περιλαμβάνουν τις παρακάτω 
οργανικές μονάδες ομαδοποιημένες σε ενότητες συνα¬ 
φούς σκοπού και αντικειμένου: 

1. Αυτοτελές Γραφείο Διοίκησης, Επικοινωνίας και Δη¬ 
μοσίων Σχέσεων 

2. Αυτοτελές Τμήμα Υπηρεσιών Ανθοκομικής Έκθεσης. 

2.1 Γραφείο Περιβάλλοντος - Πρασίνου και Τεχνικής 
Υποστήριξης 

2.2 Γραφείο Διοικητικών και Οικονομικών Υπηρεσιών. 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 2ο 

1. Αυτοτελές Γραφείο Διοίκησης, Επικοινωνίας και Δη¬ 
μοσίων Σχέσεων 

1) Οργανώνει τις συνεδριάσεις του Διοικητικού Συμ¬ 
βουλίου, καταρτίζει και κοινοποιεί την ημερήσια διάταξη 
σύμφωνα με τις οδηγίες Προέδρου. 

2) Τηρεί τα πρακτικά των συνεδριάσεων. 

3) Τηρεί και ενημερώνει το αρχείο αποφάσεων του Δι¬ 
οικητικού Συμβουλίου και Προέδρου του Διοικητικού 
Συμβουλίου. 

4) Τηρεί βιβλίο Αποφάσεων και Πρακτικών, διενερ¬ 
γεί την διοικητική εκτέλεση των αποφάσεων του και τη 
γραμματειακή υποστήριξη. 

5) Παράγει, διεκπεραιώνει, διαχειρίζεται και αρχειο¬ 
θετεί έγγραφα που έχουν σχέση με τη λειτουργία του 
Διοικητικού Συμβουλίου και τις αρμοδιότητες του Προ¬ 
έδρου και Αντιπροέδρου. 

6) Προγραμματίζει, οργανώνει και ρυθμίζει τις συνα¬ 
ντήσεις Προέδρου και Αντιπροέδρου του Διοικητικού 
Συμβουλίου. 

7) Διεξάγει και διεκπεραιώνει την προσωπική αλληλο¬ 
γραφία Προέδρου του Διοικητικού Συμβουλίου και τηρεί 
το πρωτόκολλο και το αρχείο αυτής. 

8) Τηρεί αρχείο των κάθε είδους αποφάσεων του Δή¬ 
μου προς χρήση του Διοικητικού Συμβουλίου και Προ¬ 
έδρου του, καθώς και κάθε άλλο στοιχείο σύμφωνα με 
τις κατευθύνσεις Προέδρου. 

9) Φροντίζει για την άμεση το δυνατόν εξυπηρέτηση 
όλων όσων επισκέπτονται τον / την Π ρόεδρο, καθώς και 
για την επίλυση προβλημάτων των Δημοτών. 

10) Σχεδιάζει και εισηγείται την επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει, εισηγεί- 
ται και προωθεί την εφαρμογή των προγραμμάτων των 
ενεργειών που είναι απαραίτητες για την υλοποίηση της 
επικοινωνιακής αυτής πολιτικής. 


11) Υποστηρίζει σε συνεργασία με τα αρμόδια γραφεία 
του Νομικού Προσώπου την οργάνωση και την υλοποί¬ 
ηση κάθε είδους εκδηλώσεων του Νομικού Προσώπου 
(π.χ. εκδηλώσεις, ημερίδες, σεμινάρια κλπ) και οργανώνει 
και υλοποιεί προγράμματα προβολής του έργου και των 
υπηρεσιών που παρέχει το Νομικό Πρόσωπο. 

12) Σχεδιάζει, εισηγείται και εφαρμόζει προγράμματα 
ενημέρωσηςτων πολιτών για τις επιδιώξεις, στόχους και 
υπηρεσίες του Νομικού Προσώπου μεγενικό στόχο την 
αισθητοποίηση και κινητοποίηση των πολιτών. 

13) Παρακολουθεί συστηματικά τα δημοσιεύματα 
(έντυπα και ηλεκτρονικά) σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων καθώς και των σχετικών απαντήσεων του Νομικού 
Προσώπου και υποχρεούται να διατηρεί αρχείο τύπου. 

14) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και των 
δελτίων τύπου. 

15) Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

16) Φροντίζει για την παραγωγή και διανομή έντυπου 
και πληροφοριακού υλικού. 

17) Μεριμνά για τη δημιουργία της ιστοσελίδας του 
Νομικού Προσώπου σε συνεργασία με τις αντίστοιχες 
υπηρεσίες του Δήμου. 

18) Συνεργάζεται κατά τις ανωτέρω δραστηριότητες 
με τα υπόλοιπα αρμόδια γραφεία του Νομικού Προσώ¬ 
που καθώς και την αρμόδια για την Επικοινωνία Υπηρε¬ 
σία του Δήμου. 

19) Διαθέτει τις γενικές γνώσεις σχετικά με τη λειτουρ¬ 
γία του Ν.Π.Δ.Δ., τις διατάξεις που το διέπουν και μεριμνά 
για τη σωστή και αποτελεσματική λειτουργία του. 

20) Φροντίζει σε συνεργασία με τα Γραφεία Διοικητι¬ 
κής, Οικονομικής και Τεχνικής υποστήριξης καθώς και 
τα αντίστοιχα αρμόδια εμπλεκόμενα γραφεία τους, την 
χάραξη, σχεδίασμά, οργάνωση, υλοποίηση, συντονισμό 
των προγραμμάτων της. 

21) Συνεργάζεται με όλα τα γραφεία του Ν.Π.Δ.Δ. για 
κάθε δράση κοινωνικού χαρακτήρα στην οποία απαιτεί¬ 
ται να αναλάβει ο Δήμος και για κάθε νέο πρόγραμμα ή 
βελτίωση που κρίνονται απαραίτητα. 

2. Αυτοτελές Τμήμα Υπηρεσιών Ανθοκομικής 

2.1 Αρμοδιότητες γραφείου περιβάλλοντος - πρασίνου 
και τεχνικής υποστήριξης 

Αρμοδιότητες που αφορούν το περιβάλλον: 

1) Μεριμνά για τη δημιουργία και διατήρηση όσων το 
δυνατόν καλύτερων φυσικών συνθηκών ζωής. 

2) Δέχεται τις αναφορές των πολιτών σε σχέση με το 
περιβάλλον και ενεργεί γρήγορα και μεθοδευμένα προς 
κάθε κατεύθυνση για τη λήψη των ενδεδειγμένων μέτρων. 

Αρμοδιότητες που αφορούν το πράσινο: 

1) Μεριμνά για την ανάπτυξη και διάδοση του πρασί¬ 
νου στην πόλη καθώς και για την συντήρηση, τον εξωρα- 
ϊσμό, την καθαριότητα και την επαύξηση των δημοτικών 
κήπων, αλσών και δενδροστοιχιών. 

2) Μεριμνά για τον έγκαιρο εφοδιασμό του Ν.Π. με 
τους απαραίτητους σπόρους, φυτά, θάμνους δένδρα 

κ.λπ. και τη φύτευση ή την με άλλο τρόπο χρησιμοποί¬ 
ησή τους σε συνεργασία με την Δ/νση Πρασίνου του 
Δήμου. 

3) Τηρεί και εφαρμόζει όλες τις διαδικασίες που ανάγο¬ 
νται στην δημοπράτηση, την εκτέλεση, την επίβλεψη και 
τη λογιστική και οικονομική κάλυψη των έργων πρασί¬ 
νου στους χώρους τους οποίους του έχουν καταχωρηθεί. 

4) Είναι υπεύθυνο για την σωστή λειτουργία των συ¬ 
νεργείων των κήπων και δενδροστοιχιών του Ν.Π.. 

5) Παρακολουθεί την παρουσία του εργατοτεχνικού 
προσωπικού των κήπων και δενδροστοιχιών, που είναι 
στην ευθύνη του Νομικού Προσώπου. 

6) Ενεργεί τα φυτέματα και τη σπορά στους κήπους 
και τις δενδροστοιχίες στους παραχωρημένους από τον 
Δήμο χώρους. 

7) Καλλιεργεί και συντηρεί το πράσινο γενικά στους 
παραχωρημένους σε αυτό από τον Δήμο χώρους. 

8) Καλλιεργεί και φροντίζει τα φυτά και τα δενδρύλλια 
στα φυτώρια του Δήμου. 

9) Συντάσσει τις καταστάσεις ημερομισθίων του ερ- 
γατοτεχνικού προσωπικού, του απασχολούμενου στο 
πράσινο για λογαριασμό του Ν.Π.Δ.Δ.. 

Αρμοδιότητες που αφορούν την τεχνική υποστήριξη: 

1) Μεριμνά για την έγκαιρη προμήθεια εργαλείων, μη¬ 
χανημάτων, οχημάτων, ανταλλακτικών κ.λπ. 

2) Είναι υπεύθυνο για τις εργασίες επισκευής και συ¬ 
ντήρησης των μηχανημάτων που χρησιμοποιούνται στις 
κηπουρικές εργασίες. 

3) Τηρεί χωριστά για κάθε εργαλείο, μηχάνη μα, ειδικό 
φάκελο, στον οποίο φυλάσσονται με επιμέλεια τα στοι¬ 
χεία κτήσης, κυκλοφορίας και ασφάλισης αυτών. 

2.2 Αρμοδιότητες γραφείου Διοικητικών και Οικονο¬ 
μικών Υπηρεσιών 

Το γραφείο Διοικητικής και Οικονομικής Υποστήριξης 
είναι αρμόδιο για την παροχή γενικών υπηρεσιών διοι¬ 
κητικής και οικονομικής υποστήριξης προς το νομικό 
πρόσωπο. 

Οι αρμοδιότητες είναι οι εξής: 

Αρμοδιότητες σε θέματα ανάπτυξης ανθρωπίνου δυ¬ 
ναμικού: 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2) Μεριμνά για τον προσδιορισμό των αναγκαίων 
θέσεων εργασίας ανά διοικητική ενότητα του Νομικού 
Προσώπου σε συνεργασία με το γραφείο Διαφάνειας, 
Προγραμματισμού και Οργάνωσης και μεριμνά για την 
κατάρτιση / επικαιροποίηση των περιγραφών αρμοδι¬ 
οτήτων των επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

4) Μεριμνά για την εφαρμογή του συστήματος αξιολό¬ 
γησης των εργαζομένων στο Νομικό Πρόσωπο και την 
τήρηση των σχετικών στοιχείων. 


5) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (π.χ. οργάνωση μετακινήσεων του 
προσωπικού στις εγκαταστάσεις του Ν.Π. κλπ). 

6) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων των 
εργαζομένων και την εισήγηση και την παρακολούθηση 
της υλοποίησης των συμφωνουμένων μέτρων βελτίω¬ 
σης. 

7) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολου¬ 
θεί την υλοποίηση των προγραμμάτων και μεριμνά για 
την αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

8) Διατηρεί και ενημερώνει τα αρχεία που αφορούν 
την εκπαίδευση του προσωπικού. 

9) Ενημερώνεται και ενημερώνει τα αρμόδια γραφεία 
για όλες τις εκδηλώσεις, ημερίδες, σεμινάρια καθώς και 
πληροφορίες που αφορούν το προσωπικό και την υπη¬ 
ρεσία. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Π ρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κλπ). 

Αρμοδιότητες σε θέματα μητρώων και διαδικασιών 
προσωπικού: 

1 Μεριμνάγιατηντήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό του 
(π.χ. θέματα μισθολογικά, ωραρίου, αδειών, ασθενειών, 
υπερωριών, απολύσεων, διεκδικήσεων κλπ). 

2 Μεριμνά για τη διενέργεια και ολοκλήρωση των δι¬ 
αδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

3 Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κλπ) 
και τα προσόντα του. 

4 Τηρεί Αρχείο Βιογραφικών Σημειωμάτων. 

5 Σχεδιάζει και εισηγείται βελτιώσεις και παρακολουθεί 
την εφαρμογή όλων των διαδικασιών που σχετίζονται 
με την απασχόληση των εργαζομένων, σύμφωνα με 
τις ισχύουσες διατάξεις (τήρηση ωραρίου, έγκριση και 
πραγματοποίηση υπερωριών κλπ). 

6 Συγκεντρώνει τα στοιχεία απασχόλησης και τις μετα¬ 
βολές των στοιχείων των εργαζομένων που επηρεάζουν 
τις αμοιβές τους και ενημερώνει έγκαιρα τις αρμόδιες 
οικονομικές υπηρεσίες, ώστε να προωθείται έγκαιρα η 
πληρωμή των εργαζομένων και η απόδοση των ασφα¬ 
λιστικών εισφορών. 

7 Εκδίδει κάθε είδους βεβαιώσεις προς το προσωπικό 
για θέματα που άπτονται της απασχόλησής τους στο 
Νομικό Πρόσωπο. 

Αρμοδιότητες που αφορούν θέματα μητρώων και 
διαδικασιών προσωπικού μπορούν να ασκούνται σε 
συνεργασία με το αρμόδιο τμήμα του Δήμου Κηφισιάς. 

Αρμοδιότητες σε θέματα γραμματειακής και διοικη¬ 
τικής υποστήριξης: 

1) Τηρεί αρχείο και πρωτόκολλο των πάσης φύσεως 
εισερχομένων και εξερχόμενων εγγράφων του Ν.Π.Δ.Δ. 

2) Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες των 
επιμέρους υπηρεσιών. 

3) Παρέχει γραμματειακή υποστήριξη προς τμήματά 
καιγραφείατου Νομικού Προσώπου (τήρηση πρωτοκόλ¬ 
λου, διεκπεραίωση και αρχειοθέτηση αλληλογραφίας, 
θέματα προσωπικού κλπ). 

4) Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

5) Τηρεί συγκεντρωτικά στοιχεία για την λειτουργία 
όλων των διοικητικών ενοτήτων των τμήματος. 

6) Τηρεί αρχείο με όλα τα Φ.Ε.Κ. και την νομοθεσία που 
σχετίζονται με την ομαλή λειτουργία του νομικού προ¬ 
σώπου. Είναι υπεύθυνο για τον εντοπισμό των νομοθε¬ 
τικών διατάξεων του εθνικού και κοινοτικού δικαίου που 
αφορούν τις υπηρεσίες που παρέχει το Νομικό Πρόσωπο 
και τις λειτουργικές του διαδικασίες και φροντίζει για τη 
τήρηση και τη σχετική ενημέρωση του αρχείου Νομοθε¬ 
σίας της Ανθοκομικής. 

7) Φροντίζει για την έκδοση πιστοποιητικών και βεβαι¬ 
ώσεων παντός τύπου, προς κάθε νόμιμη χρήση. 

8) Διεκπεραιώνει την αλληλογραφία και συγκεντρώνει 
αιτήσεις. 

9) Έχει την ευθύνη χειρισμού των τηλεπικοινωνιακών 
μέσων (ίάχ, ίηΐθίτίθΐ: κ.τ.λ.) και διασύνδεσης διάχυσης 
πληροφοριών σε συνεργασία με τα αρμόδια γραφεία. 

10) Μεριμνά για την φύλαξη γραφικής ύλης, υλικών 
Η/Υ, φωτοτυπικών και γενικότερα εξοπλισμού καθώς και 
την συντήρηση και καθαριότητα των κτιριακών εγκατα¬ 
στάσεων του Νομικού Προσώπου. 

Αρμοδιότητες σε θέματα προϋπολογισμού και οικο¬ 
νομικής πληροφόρησης: 

1) Μεριμνά για την τήρηση του συστήματος κατάρ¬ 
τισης του Προϋπολογισμού του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες του προϋπολογισμού τους σε συνάρτηση με τα 
αντίστοιχα προγράμματά τους. 

3) Παρακολουθεί την εκτέλεση του Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθωτικές 
ενέργειες. 

4) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

5) Μεριμνά για την τήρηση του συστήματος διπλο¬ 
γραφικής λογιστικής. 


6) Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

7) Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

8) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσόμενους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

9) Μεριμνά για την έκδοση των λογιστικών και οικο¬ 
νομικών καταστάσεις που συνδέονται με το τηρούμενο 
λογιστικό σχέδιο (π.χ. ισολογισμοί και αποτελέσματα 
χρήσης) και ενημερώνει σχετικά τα αρμόδια όργανα του 
Νομικού Προσώπου με βάση τις ισχύουσες διαδικασίες. 

10) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

11) Μεριμνά για την παροχή κάθε είδους στοιχείων 
που ζητούνται από Δημόσιες / Ελεγκτικές Υπηρεσίες 
σύμφωνα με τις διαδικασίες που ισχύουν εκάστοτε. 

12) Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

13) Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκεια των αντίστοιχων 
πιστώσεων. 

14) Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο του 
Δήμου για πληρωμή. 

15) Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή¬ 
ματα - εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

16) Τηρεί το αρχείο των παγίων κινητών περιουσια¬ 
κών στοιχείων του Νομικού Προσώπου (μηχανήματα, 
οχήματα, συσκευές, εξοπλισμός κ.λπ.) και παρακολουθεί 
την κατανομή των παγίων αυτών στις υπηρεσίες του. 

17) Μεριμνά για την καταβολή της μισθοδοσίας του 
προσωπικό στις νόμιμες προθεσμίες. 

18) Σχεδιάζει τις εσωτερικές διαδικασίες για την κατάρ¬ 
τιση του προγράμματος απαιτούμενων προμηθειών και 
υπηρεσιών (εκτόςτου πεδίου του ν. 3316/2005) του Νο¬ 
μικού Προσώπου, συγκεντρώνει τις αιτήσεις των υπηρε¬ 
σιών, εξετάζει την σκοπιμότητα αυτών και διαμορφώνει 
περιοδικά προγράμματα για την προμήθεια κάθε είδους 
υλικών, εξοπλισμού και υπηρεσιών και εισηγείται αυτά 
για έγκριση στα αρμόδια όργανα (υλικά για την εκτέλε¬ 
ση τεχνικών έργων, ανταλλακτικά, λιπαντικά, καύσιμα, 
μηχανήματα, εργαλεία, έπιπλα, είδη γραφείου, μισθώσεις 
μεταφορικών μέσων, ασφαλίσεις κλπ). 

19) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

20) Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των αποφάσεων και εισηγείται τη 
συγκρότηση όλων των επιτροπών που απαιτούνται (διε¬ 
νέργειας διαγωνισμών, αξιολόγησης των προσφορών και 
παραλαβής των ειδών) στο κάθε φορά αποφαινόμενο 
όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλεση 
κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

21) Μεριμνά για την τήρηση των διαδικασιών χαρακτη¬ 
ρισμού υλικών / εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

22) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

Αρμοδιότητες ταμείου: 

Η ταμειακή υπηρεσία διεξάγεται από την ταμειακή 
υπηρεσία του δήμου Κηφισιάς. 

Ελέγχει τα παραστατικά δαπανών και μεριμνά για την 
υπογραφή των εγγράφων από τον / την Πρόεδρο κα¬ 
θώς και την εξόφληση των χρηματικών ενταλμάτων που 
αφορούν το Ν.Π.Δ.Δ.. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 

Άρθρο 3ο 

Διοίκηση - Εποπτεία - Συντονισμός 

1) Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο του 
Δήμου Κηφισιάς, από το οποίο εξαρτάται και εποπτεύε¬ 
ται, όπως ορίζεται ειδικότερα από τις κείμενες διατάξεις. 

2) Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3) Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 
Παράλληλα, και για την βελτίωση της αποτελεσματικό- 
τητας και απόδοσηςτου έργου του Νομικού Προσώπου, 
είναι δυνατός ο ορισμός, με απόφαση του Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημάτων 


που αφορούν περισσότερες διοικητικές ενότητες του 
Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών (ριχτεί 01303901 - 5 ) για την εκτέλεση 
έργων ή προγραμμάτων με αξιοποίηση προσωπικού και 
από διάφορες διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 4ο 

Αρμοδιότητες Προϊσταμένων 

Διοικητικών Ενοτήτων 

Ο Προϊστάμενος μιας διοικητικής ενότητας (Αυτοτε- 
λούςΤμήματος) ευθύνεται έναντι του αμέσως υπερκεί¬ 
μενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε να 
εκπληρώνονται οι περιοδικοί στόχοι του Νομικού Προ¬ 
σώπου με βάση τα αντίστοιχα προγράμματα δράσης. 
Ειδικότερα ο προϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτερο 
διοικητικό επίπεδο, τους στόχους και τα προγράμματα 
δράσης της διοικητικής ενότητας καθώς και τους αντί¬ 
στοιχους προϋπολογισμούς, σε συνεργασία με τις οικο¬ 
νομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Διοικητικού Συμ¬ 
βουλίου. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανάπτυξη 
και επιμόρφωσή του, τη βελτίωση των συνθηκών εργα¬ 
σίας και τη διατήρηση αρμονικών εργασιακών σχέσεων. 

7) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

8) Εισηγείται για θέματα αρμοδιότητας της διοικητικής 
ενότητας προς τον προϊστάμενο του ανώτερου ιεραρχι¬ 
κά επιπέδου και τον Πρόεδρο του Διοικητικού Συμβουλί¬ 
ου και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

9) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 

επιπέδων με ενυπόγραφη πάντοτε σημείωση του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

10) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας που 
εποπτεύει. 

11) Δέχεται τους πολίτες και παρέχει τις αναγκαίες δι- 
ευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

12) Συνεργάζεται με προϊσταμένους άλλων διοικητι¬ 
κών ενοτήτων του Δήμου για τον συντονισμό και την 
ολοκλήρωση των λειτουργιών. 

13) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

14) Είναι υπεύθυνος για την νομιμότητα των ενεργειών 
της διοικητικής μονάδας του. 

15) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει το 
προσωπικό και μεριμνά για την τήρηση των νομικών δια¬ 
τάξεων, την εφαρμογή καινοτομιών και την προσαρμογή 
της λειτουργίας της διοικητικής ενότητας στις εξελίξεις 
του εξωτερικού περιβάλλοντος. 

Άρθρο 5ο 

Κανονισμοί λειτουργίας υπηρεσιών 

1) Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενική 
περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγραφές 
αρμοδιοτήτων μπορούν να γίνουν με τη σύνταξη κανο¬ 
νισμών λειτουργίας των οργανικών μονάδων. 

2) Ο λεπτομερής τρόπος λειτουργίας της κάθε οργα¬ 
νικής μονάδας, οι θέσεις εργασίας, οι περιγραφές καθη¬ 
κόντων, οι διαδικασίες διοίκησης και λειτουργίας, καθώς 
και ο τρόπος λειτουργίας των παραρτημάτων, ορίζονται 

Άρθρο 7ο 

Θέσεις με σχέση εργασίας 

ιδιωτικού δικαίου αορίστου χρόνου 


με αποφάσεις του Προέδρου του Διοικητικού Συμβουλί¬ 
ου ή καθορίζονται με ειδικούς κανονισμούς λειτουργίας 
που συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 

3) Ο κάθε υπάλληλος συμπεριφέρεται κατά την εκτέ¬ 
λεση των καθηκόντων του με προσοχή, επιμέλεια και ευ¬ 
συνειδησία ακολουθώντας τους ηόμους, τον Κανονισμό 
Λειτουργίας και τις εκάστοτε οδηγίες και κατευθύνσεις 
των προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 

Άρθρο 6ο 

Θέσεις με σχέση εργασίας δημοσίου δικαίου 

(ΜΟΝΙΜΟ ΠΡΟΣΩΠΙΚΟ) 


Κατηγορία πανεπιστημιακής εκπαίδευσης 


ΠΕ 

Σύνολο θέσεων 

Υπηρετούντες 

υπάλληλοι 

ΔΙΟΙΚΗΤΙΚΟΥ 

ΟΙΚΟΝΟΜΙΚΟΥ 

1 

- 


Κατηγορία τεχνολογικής εκπαίδευσης 


ΤΕ 

Σύνολο θέσεων 

Υπηρετούντες 

υπάλληλοι 

ΓΕΩΠΟΝΩΝ 

1 

- 


Κατηγορία δευτεροβάθμιας εκπαίδευσης 


ΔΕ 

Σύνολο θέσεων 

Υπηρετούντες 

υπάλληλοι 

ΔΙΟΙΚΗΤΙΚΟΥ 

1 

- 

ΚΗΠΟΥΡΩΝ 

2 

- 


Κατηγορία υποχρεωτικής εκπαίδευσης 


ΥΕ 

Σύνολο θέσεων 

Υπηρετούντες 

υπάλληλοι 

ΕΡΓΑΤΕΣ 

ΚΑΘΑΡΙΟΤΗΤΑΣ 

2 

- 


Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου 


αορίστου χρόνου (ΙΔΑΧ) και οι οποίες είναι προσωποπαγείς. 

Οι θέσεις αυτές καταργούνται όταν κενωθούν με οποιονδήποτε τρόπο, 
α) Στην κατηγορία Δευτεροβάθμιας Εκπαίδευσης υπάγονται οι εξής κλάδοι: 


ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΡΟΣΩΠΟΠΑΓΩΝ ΘΕΣΕΩΝ 


ΕΙΔΙΚΟΤΗΤΑ 

ΥΠΗΡΕΤΟΥΝΤΕΣ 

ΥΠΑΛΛΗΛΟΙ 

ΒΑΣΕΙ 

ΝΟΜΩΝ 
και π.δ/των 

ΠΑΡΑΤΗΡΗΣΕΙΣ 

ΧΑΡΑΚΤΗΡΙΣΤΙΚΑ 

ΔΕ 

ΜΗΧΑΝΟΤΕΧΝΙΤΩΝ 

1 

Σύμφωνα με 
τις διατάξεις 
του άρθρου 

11 του 
π.δ./τος 

164/2004 





























Τεύχος Β' 3865/03.11.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


46821 


ΔΕ 

ΚΗΠΟΥΡΩΝ 

1 

Σύμφωνα με 
τις διατάξεις 
του άρθρου 

11 του 
π.δ./τος 

164/2004 


Σύνολο 


2 




β) Στην κατηγορία Υποχρεωτικής Εκπαίδευσης υπάγονται οι εξής κλάδοι: 


ΠΡΟΣΩΠΙΚΟΥ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ ΠΡΟΣΩΠΟΠΑΓΩΝ ΘΕΣΕΩΝ 



ΕΙΔΙΚΟΤΗΤΑ 

ΥΠΗΡΕΤΟΥΝΤΕΣ 

ΥΠΑΛΛΗΛΟΙ 

ΒΑΣΕΙ 

ΝΟΜΩΝ 
και π.δ/των 

ΠΑΡΑΤΗΡΗΣΕΙΣ 

ΧΑΡΑΚΤΗΡΙΣΤΙΚΑ 

ΥΕ 

ΕΡΓΑΤΗΣ 

ΚΑΘΑΡΙΟΤΗΤΑΣ 

1 

Σύμφωνα με 
τις διατάξεις 
του άρθρου 

32 του 
ν. 2508/1997 


ΥΕ 

ΕΡΓΑΤΗΣ 

ΚΑΘΑΡΙΟΤΗΤΑΣ 

ΚΗΠΩΝ 

1 

Σύμφωνα με τις διατά¬ 
ξεις του άρθρου 

32 του ν. 2508/1997 


ΥΕ 

ΕΡΓΑΤΗΣ 

ΚΑΘΑΡΙΟΤΗΤΑΣ 

2 

ΦΕΚ 789/ 
τ.Γ'/7.8.2015 


ΥΕ 

ΥΠΑΛΛΗΛΟΣ 

ΓΕΝΙΚΩΝ 

ΚΑΘΗΚΟΝΤΩΝ 

1 

ΦΕΚ 789/ 
τ.Γ'/7.8.2015 


ΥΕ 

ΦΥΛΑΚΑΣ 

2 

ΦΕΚ 789/ 
τ.Γ'/7.8.2015 


Σύνολο 


7 




ΚΑΤΗΓΟΡΙΑ ΥΕ 

Οι θέσεις που καλύπτονται στο Νομικό πρόσωπο με 
σχέση εργασίας ιδιωτικού δικαίου αορίστου χρόνου 
(ΙΔΑΧ) είναι 9. 

Άρθρο 8ο 

Θέσεις με σχέση εργασίας ιδιωτικού δικαίου ορι¬ 
σμένου χρόνου 

Προβλέπονται εξήντα (60) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών σύμφωνα 
με τις κείμενες διατάξεις. 

ΜΕΡΟΣ 5 

ΟΙΚΟΝΟΜΙΚΑ ΣΤΟΙΧΕΙΑ 

Άρθρο 9ο 

Οικονομικά στοιχεία 

Προβλέφθηκε ο εξής αριθμός νέων θέσεων ανά κα¬ 
τηγορία: 

Α' 

ΚΑΤΗΓΟΡΙΑ ΠΕ 

ΠΡΟΒΛΕΠΟΜΕΝΕΣ ΝΕΕΣ ΟΡΓΑΝΙΚΕΣ ΘΕΣΕΙΣ: 1 

ΒΑΣΙΚΟΣ ΜΙΣΘΟΣ: 2.154 XI (ΘΕΣΕΙΣ) = 2.154 ΕΥΡΩ 

ΕΤΗΣΙΑ ΔΑΠΑΝΗ: 2.154 χ 12 = 25.848 ΕΥΡΩ 


Β' 

ΚΑΤΗΓΟΡΙΑ ΤΕ 

ΠΡΟΒΛΕΠΟΜΕΝΕΣ ΝΕΕΣ ΟΡΓΑΝΙΚΕΣ ΘΕΣΕΙΣ: 1 
ΒΑΣΙΚΟΣ ΜΙΣΘΟΣ: 2.027 X 1 (ΘΕΣΕΙΣ) = 2.027 ΕΥΡΩ 
ΕΤΗΣΙΑ ΔΑΠΑΝΗ: 2.027 X 12 = 24.324 ΕΥΡΩ 

Γ' 

ΚΑΤΗΓΟΡΙΑ ΔΕ 

ΠΡΟΒΛΕΠΟΜΕΝΕΣ ΝΕΕΣ ΟΡΓΑΝΙΚΕΣ ΘΕΣΕΙΣ: 3 
ΒΑΣΙΚΟΣ ΜΙΣΘΟΣ: 1.578 X 3 (ΘΕΣΕΙΣ) = 4.734 ΕΥΡΩ 
ΕΤΗΣΙΑ ΔΑΠΑΝΗ: 4.734 X 12 = 56.808 ΕΥΡΩ 
Δ' 

ΚΑΤΗΓΟΡΙΑ ΥΕ 

ΒΑΣΙΚΟΣ ΜΙΣΘΟΣ: 1.296 X 2 (ΘΕΣΕΙΣ) = 2.592 ΕΥΡΩ 
ΕΤΗΣΙΑ ΔΑΠΑΝΗ: 2.592 X 12= 31.104 ΕΥΡΩ 
ΣΥΝΟΛΟ ΤΗΣ ΕΤΗΣΙΑΣ ΔΑΠΑΝΗΣ 
ΓΙΑ ΟΛΕΣ ΤΙΣ ΚΑΤΗΓΟΡΙΕΣ ΠΡΟΣΩΠΙΚΟΥ 
25.848 ΕΥΡΩ + 24.324 ΕΥΡΩ + 56.808 ΕΥΡΩ + 31.104 
ΕΥΡΩ 

138.084 ΕΥΡΩ 

ΣΥΝΟΛΟ ΑΝΩΤΕΡΩ ΠΟΣΟΥ * 2 
276.168*2= 552.336 ΕΥΡΩ 
ΤΟ ΣΥΝΟΛΟ ΤΩΝ ΤΑΚΤΙΚΩΝ ΕΣΟΔΩΝ ΤΟΥ ΝΠΔΔ 
ΑΝΘΟΚΟΜΙΚΗ ΕΚΘΕΣΗ ΔΗΜΟΥ ΚΗΦΙΣΙΑΣ 
ΑΝΕΡΧΟΝΤΑΙ ΓΙΑ ΤΟ ΕΤΟΣ 2015 ΣΤΟ ΠΟΣΟ: 

583.218,71 ΕΥΡΩ 

ΤΟ ΣΥΝΟΛΟ ΤΩΝ ΤΑΚΤΙΚΩΝ ΕΣΟΔΩΝ ΤΟΥ ΝΠΔΔ 
ΑΝΘΟΚΟΜΙΚΗ ΕΚΘΕΣΗ ΔΗΜΟΥ ΚΗΦΙΣΙΑΣ 
ΑΝΕΡΧΟΝΤΑΙ ΓΙΑ ΤΟ ΕΤΟΣ 2016 ΣΤΟ ΠΟΣΟ: 

597.868,62 ΕΥΡΩ 

ΣΥΝΟΛΟ ΤΑΚΤΙΚΩΝ ΕΣΟΔΩΝ ΕΤΩΝ 2015 ΚΑΙ 2016 

583.218,71 ΕΥΡΩ + 597.868,62 ΕΥΡΩ 
= 1.181.087,33 

ΜΕΣΟΣ ΟΡΟΣ ΤΩΝ ΤΑΚΤΙΚΩΝ ΕΣΟΔΩΝ 
1.181.087,33:2 
= 590.543,665 ΕΥΡΩ 

Συνεπώς από τα ανωτέρω προκύπτει ότι πληρούται η 
προϋπόθεση του άρθρου 10 παρ. 3 του ν. 3584/2007, για 
τη σύσταση θέσεων, καθώς ο μέσος όρος των τακτικών 
εσόδων των δύο (2) τελευταίων ετών είναι διπλάσιος 
του ποσού στο οποίο ανέρχεται η ετήσια δαπάνη που 
προκύπτει αν πολλαπλασιάσουμε τον βασικό μισθό του 
καταληκτικού μισθολογικού κλιμακίου των κλάδων ΠΕ, 
ΤΕ, ΔΕ και ΥΕ επί του αριθμού των προτεινόμενων ορ¬ 
γανικών θέσεων για κάθε κλάδο, προσθέσουμε τα ποσά 
και στη συνέχεια πολλαπλασιάσουμε το αποτέλεσμα που 
προκύπτει επί τον αριθμό 2. 

ΜΕΡΟΣ 6 

ΘΕΣΕΙΣ ΠΡΟΪΣΤΑΜΕΝΩΝ 
Άρθρο 10ο 

Προϊστάμενοι υπηρεσιών 


Προϊστάμενοι των Τμημάτων της οργανωτικής δομής 
του Νομικού Προσώπου τοποθετούνται, σύμφωνα με τις 
κείμενες διατάξεις, υπάλληλοι των ακόλουθων κλάδων: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

ΑυτοτελέςΤμήμα 
Υπηρεσιών Ανθοκομικής 
Έκθεσης 

ΠΕ ΔΙΟΙΚΗΤΙΚΟΥ 
ΟΙΚΟΝΟΜΙΚΟΥ 

Ή ΤΕ ΓΕΩΠΟΝΩΝ 
σε έλλειψη 

ΔΕ ΔΙΟΙΚΗΤΙΚΟΥ 

Ή ΔΕ 

ΜΗΧΑΝΟΤΕΧΝΙΤΩΝ 


ΜΕΡΟΣ 7 

ΤΕΛΙΚΕΣ ΔΙΑΤΑΞΕΙΣ 

Άρθρο 11ο 

Τελικές διατάξεις 

1. Κατά την έναρξη της ισχύος του παρόντος οργανισμού 
οι υπηρετούντες στο Νομικό Πρόσωπο υπάλληλοι κατα¬ 
τάσσονται στις αντίστοιχες θέσεις των σχετικών κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Ο.Ε.Υ. αρχίζει από τη δημοσί¬ 
ευσή του στην Ε.τ.Κ., οπότε παύει να ισχύει κάθε προη¬ 
γούμενη σχετική απόφαση. 

ΑΚΡΟΤΕΛΕΥΤΙΟ ΑΡΘΡΟ 

Κάλυψη δαπάνης 

Από την απόφαση αυτή προκαλείται δαπάνη ύψους 
46.692,24 ευρώ για το τρέχον έτος 2017 που θα κα¬ 
λυφθεί από τους Κ.Α. 10.6021.01, Κ.Α. 10.6052.01, Κ.Α. 
35.6021.01 και Κ.Α. 35.6052.01 του προϋπολογισμού του 
Νομικού Προσώπου. 

Για τα επόμενα έτη προκαλείται ετήσια δαπάνη ύψους 

215.232,72 ευρώ η οποία θα προβλέπεται στους αντί¬ 
στοιχους προϋπολογισμούς. 

Σημειώνεται ότι το ποσό της δαπάνης για το τρέχον έτος 
είναι διαφορετικό σε σύγκριση με τα επόμενα, δεδομένου 
ότι η δαπάνη δεν θα αφορά στη συνολική δαπάνη όλου 
του έτους 2017, αλλά το μέρος εκείνο που αντιστοιχεί στο 
χρονικό διάστημα από την εκτιμώμενη ημερομηνία δημο¬ 
σίευσης της απόφασης του ΟΕΥ μέχρι το τέλος του 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2017 

Με εντολή Συντονιστή 

Αποκεντρωμένης Διοίκησης 

Η Γενική Διευθύντρια Εσωτερικής Λειτουργίας 

ΜΑΡΙΑ ΚΑΛΥΒΑ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ΐτ>35ί6ΐ·.θ1(4>6ί.αΓ 














